
PARLAMENTUL ROMÂNIEI

CAMERA DEPUTAŢILOR

	Bucureşti,
	28.01.2021

	Nr.
	4c-13/706/2020


Pl x 451/2020
	
	
	


BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul asupra propunerii legislative privind buna organizare și desfășurare a alegerilor locale din anul 2020, trimisă spre dezbatere, în fond, Comisiei juridice, de disciplină şi imunităţi, cu adresa nr. Pl - x 451/2020.
                  În raport de obiectul şi conţinutul său, iniţiativa legislativă face parte din categoria legilor organice. 
	PREŞEDINTE,
Mihai - Alexandru Badea






PARLAMENTUL ROMÂNIEI

CAMERA DEPUTAŢILOR
	Comisia juridică,

de disciplină şi imunităţi

      
	
	Bucureşti, 28.01.2021 

Nr. 4c-13/706/2020 

Pl x- 451/2020


RAPORT

asupra propunerii legislative privind buna organizare și
 desfășurare a alegerilor locale din anul 2020
În conformitate cu prevederile Regulamentului Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi, cu adresa nr. PL - x 451/2020 şi înregistrată cu nr. 4c-13/706, a fost sesizată cu dezbaterea pe fond a propunerii legislative privind buna organizare și desfășurare a alegerilor locale din anul 2020.

Senatul, în calitate de prima Cameră sesizată a respins iniţiativa legislativă, în şedinţa din data de 8 iulie 2020.

Potrivit prevederilor art. 75 din Constituţia României, republicată, şi ale art.92 alin.(9) pct.2, din Regulamentul Camerei Deputaţilor, republicat, cu modificările și completările ulterioare,  Camera Deputaţilor este Cameră decizională. 
Consiliul Legislativ a avizat favorabil iniţiativa legislativă, cu observații și propuneri.
Consiliul Economic și Social a avizat inițiativa legislativă, după cum urmează:  favorabil – partea sindicală și nefavorabil – reprezentanți ai asociațiilor și fundațiilor neguvernamentale ale societății civile.

Guvernul, prin punctul de vedere transmis, nu susține adoptarea inițiativei legislative.

Inițiativa legislativă are ca obiect de reglementare adoptarea unor măsuri privind buna organizare şi desfăşurare a alegerilor locale din anul 2020, măsuri ce vizează procedura de votare şi garanţiile electorale.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ şi punctul de vedere al Guvernului în şedinţa, care s-a desfășurat prin mijloace electronice, din 28 ianuarie 2021. La şedinţa Comisiei juridice, de disciplină şi imunităţi deputații au fost prezenţi, conform listei de prezenţă. 

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor respingerea propunerii legislative privind buna organizare și desfășurare a alegerilor locale din anul 2020.
În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,
Mihai - Alexandru Badea                          
	SECRETAR,

Cristian – Tudor Băcanu


	Consilier parlamentar,

Silvia Olaru

